Horúčka, bolesti krížov a svalov,  hnačka.
Dobrý večer, od rána mam horúčku, cítim bolesť krížov a svalov, večer  som dostala hnačku.Ako mám postupovať pri liečbe?
Dobrý deň,
ďakujeme za Vašu otázku.
Zvýšená teplota je pravdepodobne odpoveďou organizmu na vonkajší zásah do organizmu. Vo všeobecnosti sa mierne zvýšená telesná teplota neodporúča znižovať. Podávanie liekov je vhodné pri horúčke nad 38°C.
V prípade výskytu akútnej hnačky je možné podať CarboMax s obsahom aktívneho uhlia. Odporúčané dávkovanie: 2–4 tablety 2x denne. Tablety sa užívajú celé a zapijú sa vodou alebo je ich možné nechať rozpustiť v malom množstve vody, dôkladne rozmiešať a vypiť. Tablety je možné i rozhrýzť alebo rozdrviť a zapiť vodou. Pri užívaní iných liekov a výživových doplnkov je však potrebné dodržiavať odstup aspon 2-3 hodiny.
Na liečbu hnačky je vhodný aj liek Yomogi, ktorý obsahuje životaschopné kvasinky kultúr z definovaného kmeňa Saccharomyces cerevisiae boulardii. Pri liečbe hnačky sa podáva 1 kapsula 1-2x denne.
Ak sa Váš stav nezlepší, alebo sa u Vás objaví závažná hnačka s pridruženými ťažkosťami ako napr. horúčky, silné kŕče, prípadne ak sa v stolici vyskytuje hnis či krv, je potrebné vyhľadať okamžite lekársku pomoc.
Prajem Vám skorú úľavu od ťažkostí.
S pozdravom
PharmDr. Patrícia Čečková